
	[bookmark: nev]BÖGÖTHY BARNABÁS
barnabas.bogothy@gmail.com
Jogász
Osztatlan, 7. félév
Széchenyi István Egyetem
Deák Ferenc Állam- és Jogtudományi Kar
	
[bookmark: _GoBack]






Témavezető:
	Prof. Dr. Smuk Péter
egyetemi tanár, SZE DFK




Eltérések és torzítások nyomában - Ilyen a közvélemény-kutatás valójában

Kulcsszavak: közvélemény-kutatás, funkciói, jogi háttere, eltérések, esettanulmányok
Dolgozatom témája a közvélemény-kutatások vizsgálata. Az általam választott témakört rendkívül összetettnek tartom, amely több tudományágat is érint. Véleményem szerint a közvélemény-kutatások jelenlegi és jövőbeli szerepe a társadalmi szokások, a politika, valamint az innováció szempontjából is megkérdőjelezhetetlenné válik. Témám kiválasztásában nagy szerepet játszottak a különböző médiumok által egyre hangsúlyosabban kezelt közvélemény-kutatási eredmények, amelyek felkeltették az érdeklődésemet, hogy miként is épül fel egy ilyen kutatás, mi a jogi háttere és mennyire érinti a véleménynyilvánítás szabadságának határait. Legfőképpen pedig az gondolkodtatott el, hogy miért térhet el egyes esetekben egy ilyen eredmény a tényleges választási eredménytől, továbbá mennyire megbízhatóak a közvélemény-kutató cégek által megrendelésre készített kimutatások. Ahhoz, hogy kérdéseimre válaszokat kaphassak alaposan meg kellett vizsgálnom magát a közvéleményt, mint fogalmat, a közvélemény-kutatás definícióját és történeti fejlődését. Miután ezen fogalmi alapvetéseket tisztáztam a közvélemény-kutatások előnyeit, hátrányait, funkcióit és a közvélemény-kutatás típusait elemeztem. Tanulmányom során kitértem a közvélemény-kutatás egyik típusára az exit poll-ra. Értékeltem, hogy a jogszabályi rendelkezésekkel a jogalkotó milyen keretek köré szorítja a közvélemény-kutatással foglalkozó vállalatokat és hogy ez milyen hatással lehet az állampolgárok alkotmányos jogaira. Dolgozatomat olyan esetek ismertetésével zártam, ahol a közvélemény-kutatás eredményei jelentősen eltértek a tényleges választási eredményektől. Fontosnak éreztem, hogy munkám a közvélemény-kutatásoknak egy másik oldalát is megmutassa, felvesse azokat a problémákat, amelyek miatt a kutatási és választási eredmények különbözhetnek egymástól. Tanulmányomban törekedtem arra, hogy a közvélemény-kutatás fejlődésével, módszertanával, típusaival, alkotmányjogi relevanciájávál és az esettanulmányokkal egy átfogó képet alkossak a témáról, ezáltal felhívva a társadalom figyelmét azokra a tényezőkre, amikre érdemes figyelni egy kutatási eredmény értékelése kapcsán.



